stanford-oval/wikipedia huggingface dataset:
Nimetön kaupunki

| Nimetön kaupunki> The Nameless City |
| --- | --- |
 The Wolverinen marraskuun 1921 numero.
Alkuperäisteos
Kirjailija:  H. P. Lovecraft
Kieli:  englanti
Genre:  kauhu
Julkaistu:  The Wolverine, 1921
Ulkoasu:  lehti
Suomennos
Suomentaja:  Ulla Selkälä ja Ilkka Äärelä
Kustantaja:  Jalava
Julkaistu:  Nimetön kaupunki, 1991
Ulkoasu:  taskukirja, novellikokoelma
ISBN:  951-887-052-7

Löydä lisää kirjojaKirjallisuuden teemasivulta
Nimetön kaupunki (The Nameless City) on yhdysvaltalaisen kauhukirjailija H. P. Lovecraftin vuonna 1921 kirjoittama novelli. Saman vuoden marraskuussa se ilmestyi The Wolverine -lehdessä.
Juoni

Nimetön arkeologi etsii Arabian niemimaan autiomaassa sijaitsevaa kaupunkia, josta hullu runoilija Abdul Alhazred kirjoitti salaperäisen runon:
Suuri osa kaupungista on hautautunut hiekkaan, mutta kertoja löytää käytävän, josta hän pääsee sisälle muinaiseen temppeliin. Sen katto on matala ja hän joutuu ryömimään ahtaissa käytävissä. Temppelistä kertoja laskeutuu yhä syvemmälle maan alle ja löytää seinämaalauksia, jotka esittävät ihmisen ja liskon risteytystä muistuttavien kääpiöiden elämää.
Kertoja arvelee, että olennot ovat kaupungin asukkaiden jumalia tai toteemieläimiä. Syvältä maan alta hän löytää kuitenkin luolan, joka on täynnä maalauksissa kuvattuja olentoja. Kauhuissaan kertoja pakenee kaupungista.
Kirjoittaminen ja julkaisu

Lovecraftin mukaan novelli perustui hänen näkemäänsä uneen, jonka innoittajana puolestaan oli Lordi Dunsanyn Book of Wonderissa esiintyvä lause: The unreverberate blackness of the abyss (”Kuilun äänetön mustuus”). Novelliin vaikutti myös Encyclopaedia Britannican hakusana ”Arabia”, jossa kerrotaan Iremistä, pilarien kaupungista. Irem mainitaankin ohimennen ”Nimettömässä kaupungissa”.
”Nimetön kaupunki” on ensimmäinen novelli, jossa Abdul Alhazred esiintyy. Hahmo oli Lovecraftin lapsuuden leikkien hahmo; hän oli lukenut Tuhannen ja yhden yön tarinat viisivuotiaana ja leikki niiden innoittamana usein arabia. Myöhemmissä tarinoissaan Lovecrafft mainitsi usein Abdul Alhazredin kirjoittaman Necronomiconin, mutta ”Nimettömässä kaupungissa” se ei vielä esiinny. ”Nimetöntä kaupunki” pidetään toisinaan ensimmäisenä Cthulhu-tarustoon kuuluvana novellina.
”Nimettömän kaupungin” kirjoitusajankohtaa ei tiedetä varmaksi; todennäköisesti Lovecraft kirjoitti novellin tammikuun 1921 loppupuolella. Lovecraft piti novellista, mutta hän ei onnistunut myymään tarinaa. Se julkaistiin ensimmäistä kertaa amatöörilehti Wolverinessa marraskuussa 1921. Vuonna 1932 Lovecraft sai tarinan myydyksi aloittelevaan Galaxy-lehteen, jota ei lopulta ilmestynyt numeroakaan. Myös Fantasy Fan tarjoutui julkaisemaan novellin, mutta lehti lopetti toimintansa ennen kuin tämä ehti toteutua. Puoliammattimainen Fanciful Tales -lehti julkaisi novellin syksyllä 1936. Lovecraftin kuoltua tarina ilmestyi Weird Talesissa marraskuussa 1938. Novelli oli mukana myös ensimmäisessä kirjamuotoisessa Lovecraft-kokoelmassa The Outsider and Others (1939).
Lovecraftin vuonna 1931 kirjoittamaa pienoisromaania Hulluuden vuorilla voidaan pitää laajennettuna ”Nimettömän kaupungin” uusioversiona. Tarinoiden lähtökohta on periaatteessa sama, mutta Hulluuden vuorilla on huomattavasti edeltäjäänsä pitempi.
Vastaanotto

Lovecraft piti ”Nimetöntä kaupunkia” eräänä parhaista töistään. Lovecraft-tutkija S. T. Joshi pitää tätä hämmentävänä, sillä ”hurja, epäuskottava ja teatraalinen” kertomus lukeutuu kirjailijan huonoimpiin.
Juhani Hinkkanen arvosteli ”Nimettömän kaupungin”, kun se ilmestyi ensimmäistä kertaa suomeksi vuonna 1991. Hän kuvailee novellia ”tavanomaiseksi keskiverto-Lovecraftiksi”, jonka arvot ovat lähinnä myöhemmän Cthulhu-taruston taustoittamisessa.
Aiheesta muualla

Kuvia tai muita tiedostoja aiheesta Nimetön kaupunki Wikimedia Commonsissa
Lisää luettavaa aiheesta Nimetön kaupunki on Wikiaineistossa
Nokia Lumia 810

| Nokia Lumia 810 |
| --- | --- |
Valmistaja:  Nokia
Julkaistu:  2012
Tuoteperhe:  Nokia Lumia
Edeltäjä:  Nokia Lumia 800
Seuraaja:  Nokia Lumia 830
Käyttöverkot:  GSM 850/900/1800/1900, HSDPA 850/1700/1900/2100
Mitat:  127,8 × 68,4 × 10,9 mm
Paino:  145 g
Näyttö:  4,3"
Näytön kuvatarkkuus:  480 × 800
Värien lukumäärä:  16,7 milj.
Suoritin:  Qualcomm Snapdragon S4
Muisti:  sisäinen 8 Gt, MicroSD-muistikorttipaikka (tuki maks. 64 Gt korteille), 1 Gt RAM
Kamera:  8 MP (3 264 × 2 448) kaksois-LED-salamalla, Carl Zeiss-optiikalla ja automaattitarkennuksella
Radio:  ei
Musiikkisoitin:  kyllä
Valmiusaika:  maks. 400 h (2G), 360 h (3G)
Puheaika:  maks. 10 h 20 min (2G), 10 h 10 min (3G)
Käyttöjärjestelmä:  Windows Phone 8
Tiedonsiirto:  GPRS, EDGE, WLAN
Liitännät:  Bluetooth 3.0, USB
Infobox OKNimi-testi OK: 
Nokia Lumia 810 on Nokian vuonna 2012 julkaisema älypuhelin. Sitä myy yksinoikeudella T-Mobile.
Ominaisuudet

ennakoiva tekstinsyöttö
äänikomennot
äänimuistiinpanot
kuvien- ja videonmuokkausohjelma
värit: musta, syaani
Aiheesta muualla

Käyttöohjeet (Arkistoitu – Internet Archive) (englanniksi)
Suomen soveltavan kielitieteen yhdistys

| Suomen soveltavan kielitieteen yhdistys AFinLA |
| --- | --- |
Perustettu:  1970
Toimiala:  soveltava kielitiede
Kotipaikka:   Jyväskylä
Toiminta-alue:  Suomi
Puheenjohtaja:  Juha Jalkanen
Aiheesta muualla
Sivusto
Infobox OKVirheellinen NIMI-arvo: 
Suomen soveltavan kielitieteen yhdistys (ran. Association Finlandaise de Linguistique Appliquée), lyh. AFinLA, on suomalainen yhdistys, joka keskittyy soveltavaan kielitieteeseen. Yhdistyksen jäseneksi voivat liittyä kaikki soveltavasta kielitieteestä riippumatta siitä, työskentelevätkö he alalla vai eivät.
Vuonna 2020 yhdistyksen puheenjohtajana toimii yliopistolehtori Juha Jalkanen.
Yhdistys toimittaa kahta vertaisarvioitua tieteellistä julkaisua: AFinLAn vuosikirja ja AFinLA-e: Soveltavan kielitieteen tutkimuksia. Lisäksi AFinLA jakaa kerran akateemisessa vuodessa Afinlandia-palkintoa ansioituneen akateemisen lopputyön tekijälle.
Spyrí­don Lempé­sis

Spyrí­don Lempé­sis (kreik. Σπυρίδων Λεμπέσης, usein muodossa Spirídon Lebésis, s. 30. toukokuuta 1987 Ateena, Kreikka) on kreikkalainen keihäänheittäjä. Hänen ennätyksensä on Nikosiassa 19. toukokuuta 2012 heitetty 83,02 metriä.
Lempé­sis saavutti 2009 Pescaran Välimeren kilpailuissa hopeaa tuloksella 78,66 ja Kaunasin alle 23-vuotiaiden EM-kilpailuissa pronssia tuloksella 79,37. Lontoon olympialaisissa 2012 Lempé­sis heitti kar­sin­nas­sa tuloksen 82,40 ja selviytyi loppukilpailuun. Finaalissa hän sijoittui 81,91 metrin pituisella heitollaan seitsemänneksi.
Kauden parhaat heitot

2006 72,50 Árgos 24.6.
2007 75,45 Ateena 17.6.
2008 76,97 Tríkala 26.7.
2009 80,95 Thessaloniki 1.8.
2010 82,90 Patras 12.6.
2011 81,12 Kalamáta 4.6.
2012 83,02 Nikosia 19.5.
2013 79,97 Bellinzona 11.6.
Steningen linna

Steningen linnan julkisivua
Steningen linna on Ruotsissa, Sigtunan kunnassa ja Uplannin historiallisessa maakunnassa sijaitseva pienehkö linna. Linna on noin 30 kilometrin päässä Tukholmasta pohjoiseen ja sijaitsee Mälarenjärven läheisyydessä. Se rakennettiin vuosina 1694–1698.
Vaikutteita ranskalaisista ja italialaisista tyylisuunnista saaneen linnan suunnitteli ruotsalainen arkkitehti Nicodemus Tessin nuorempi. Nykyisin se on yksityisessä omistuksessa, ja siinä toimii kulttuurikeskus.
Aiheesta muualla

Wikimedia Commonsissa on kuvia tai muita tiedostoja aiheesta .
Kulttuurikeskus Steningen linna (ruotsiksi) (englanniksi)
Slottsguiden (ruotsiksi)
Strátos (järvi)

| Strátos Στράτος |
| --- | --- |
 Strátoksen tekojärven voimalaitospato.
Valtiot:  Kreikka
Paikkakunta:  Aitolia-Akarnania, Länsi-Kreikka
Koordinaatit:  38°41′28″N, 21°19′51″E
Vesistöalue ja valuma-alueen tietoja
Laskujoki:  Achelóos
Mittaustietoja
Pinta-ala:  8,4 km²
Suurin syvyys:  20 m
 fiStrátos 
Strátos (kreik. Στράτος eli (Τεχνητή) Λίμνη Στράτου, (Technití) Límni Strátou, Strátoksen tekojärvi) on tekojärvi Aitolia-Akarnaniassa läntisessä Keski-Kreikassa. Sen pinta-ala on 8,4 neliökilometriä ja suurin syvyys 20 metriä.
Strátoksen tekojärvi on muodostettu patoamalla Achelóos-joki vuonna 1991. Järvi on saanut nimensä Strátoksen kylästä, joka sijaitsee heti järven eteläpuolella sen voimalaitospadon kohdalla. Järven pohjoispuolella sijaitsee Kastrákin tekojärvi. Lännempänä sijaitsevat Amvrakía- ja Ozerós-järvet.
Strátoksen tekojärveä.
Aiheesta muualla

Kuvia tai muita tiedostoja aiheesta Strátos Wikimedia Commonsissa
Steven Lisberger

Steven Lisberger
Steven Lisberger (s. 24. huhtikuuta 1951 New York) on yhdysvaltalainen elokuvaohjaaja, joka muistetaan parhaiten klassikkoelokuvasta Tron (1982). Hänen muuta varhaista tuotantoaan ovat elokuvat Eläinten olympialaiset (1980), Vipinää viidakossa (1987) ja Slipstream (1989).
Lisberger teki onnistuneen paluun vasta 2000-luvulla; hän alkoi vuonna 2007 työstää uutta elokuvaansa Soul Codea.
Aiheesta muualla

Steven Lisberger Internet Movie Databasessa. (englanniksi)
Sven-Erik Bucht

Sven-Erik Bucht.
Sven-Erik Bucht (s. 28. joulukuuta 1954 Karunki) on ruotsalainen sosiaalidemokraattisen puolueen poliitikko. Lokakuusta 2014 lähtien hän on toiminut Stefan Löfvenin hallituksen maatalousministerinä. Ruotsin valtiopäivillä hän on ollut vuodesta 2010.
Bucht oli Haaparannan kaupunginvaltuuston puheenjohtaja ja kunnallisneuvos 2003–2010. Vuonna 2010 hänet valittiin kansanedustajaksi suurella henkilökohtaisella äänimäärällä.
Bucht sai taivuteltua Ikean omistajan Ingvar Kampradin perustamaan Ikea-tavaratalon Haaparannalle. Vuonna 2007 ruotsalainen Fokus-lehti valitsi Buchtin vuoden ruotsalaiseksi.
Ministeriksi valinnan jälkeen vuonna 2014 Bucht sai selitellä mailleen ilman rakennuslupaa rakennuttamaansa neljää mökkiä.
Bucht on naimisissa ja hänellä on kolme lasta. Buchtin vaimo on suomalainen, ja hän osaa puhua suomea.
Stara Zagoran alue

Stara Zagoran alue (bulg. Област Стара Загора) on Bulgarian alue maan keskiosissa. Alueen pääkaupunki on maan kuudenneksi suurin kaupunki Stara Zagora. Alue on jaettu 11 kuntaan.
Kunnat

| --- | --- |
 Bratja Daskalovi  Gălăbovo  Gurkovo  Kazanlăk  Măgliž  Nikolaevo :  Opan  Pavel Banja  Radnevo  Stara Zagora  Tširpan
Aiheesta muualla

Kuvia tai muita tiedostoja aiheesta Stara Zagoran alue Wikimedia Commonsissa
Bulgarian alueet
Blagoevgrad
Burgas
Dobritš
Gabrovo
Haskovo
Jambol
Kărdžali
Kjustendil
Lovetš
Montana
Pazardžik
Pernik
Pleven
Plovdiv
Razgrad
Ruse
Silistra
Sliven
Smoljan
Sofia
Sofian kaupunki
Stara Zagora
Šumen
Tărgovište
Veliko Tărnovo
Varna
Vidin
Vratsa
Suomen isohampaiset postimerkit

Suomen isohampaiset postimerkit olivat vuoden 1856 niin sanottujen soikiomerkkien jälkeen ensimmäisiä Suomen postilaitoksen julkaisemat postimerkit. Vuonna 1860 niitä julkaistiin kopeekka-arvoisina. Näitä oli 5 ja 10 kopeekan arvoisia. Kun Suomen markka otettiin käyttöön, alettiin Suomessa julkaisemaan penni- ja markka-arvoisia merkkejä vuonna 1866. Näitä oli 5, 8, 10, 20 ja 40 pennin arvoisia sekä 1 markan arvoisia. Vuonna 1875 julkaistiin ulkomaanpostia varten tarkoitettu ensimmäinen toisenmallinen 32 pennin merkki, joka painettiin Kööpenhaminassa, ja isohampaisista on tullut haluttuja keräilymerkkejä. Merkkejä arvostetaan rahallisesti esimerkiksi sen mukaan, ovatko ne hammastukseltaan täydellisiä tai puuttuuko yksi tai kaksi hammasta.
Ohion urheilu

Ohiossa harjoitetaan Yhdysvaltojen muiden osavaltioiden tapaan monia eri urheilulajeja.
Yhdysvaltojen ensimmäinen baseballin ammattilaisjoukkue oli Red Stockings Ohion Cincinnatista. Myös amerikkalaisen jalkapallon pääsarjojen juuret ovat Ohiossa: Cantonissa perustettiin 1920 NFL-liigan edeltäjä The American Professional Football Association ja samana vuonna Daytonissa käytiin ottelu, jota pidetään kaikkien aikojen ensimmäisenä NFL-pelinä. Koska Ohiolla on ollut merkittävä asema NFL-liigan kehityksessä, Cantoniin avattiin vuonna 1983 sarjan kunniagalleria Pro Football Hall of Fame.
Ammattilaisjoukkueet

Monet ohiolaiset urheilujoukkueet ovat menestyneet Pohjois-Amerikan pääsarjoissa:
Cincinnati Reds on voittanut viidesti baseballin MLB-liigan World Seriesin.
Cleveland Indians on voittanut World Seriesin kahdesti.
Cincinnati Bengals on pelannut 11 kertaa amerikkalaisen jalkapallon NFL-liigan pudotuspeleissä ja kahdesti Super Bowlissa.
Cleveland Browns on voittanut NFL-liigan vuosina 1950, 1954, 1955 ja 1964.
Cleveland Cavaliers tuli koripallon NBA:n finaaleissa toiseksi vuonna 2007.
Columbus Blue Jackets pääsi jääkiekon NHL:ssä neljännesfinaaleihin vuonna 2009.
Columbus Crew voitti jalkapallossa MLS Cupin vuonna 2008.
Yliopistourheilu

Ohiossa on kahdeksan yliopistojalkapallojoukkuetta NCAA:n I-A-divisioonassa. Ohion osavaltionyliopiston joukkue Ohio State Buckeyes football pelaa kotiottelunsa Ohio Stadiumilla, joka tunnetaan myös nimellä Horseshoe. Sinne mahtuu yli 102 000 katsojaa, joten se on Yhdysvaltojen neljänneksi suurin jalkapallokatsomo.
Monet tunnetut amerikkalaisen jalkapallon valmentajat, kuten Paul Brown, Woody Hayes ja Bo Schembechler, ovat aloittaneet uransa ohiolaisessa Miamin yliopistossa.
Yksilölajit

Yksilölajien urheilijoista tunnetuimpia ohiolaisia ovat Jack Nicklaus, joka on maailman menestyneimpiä golfaajia, ja nelinkertainen yleisurheilun olympiavoittaja Jesse Owens. Muita menestyneitä ohiolaisia yksilölajien edustajia ovat olleet Dave Albritton ja  Butch Reynolds.
Hevosurheilu

Hevosurheilu on merkittävä osa Ohion urheiluelämää ja taloutta, ja se työllistää noin 16 000 henkeä joko suoraan tai välillisesti. Englannintäysiveristen ja quarterhevosten laukkakilpailuita sekä peitsaus- ja ravikilpailuita järjestetään osavaltion kahdeksalla hevosradalla ympäri vuoden. Laukkaradoista vanhin on vuonna 1923 valmistunut Beulah Park Grove Cityssä. Muita kilparatoja ovat Lebanon Raceway Lebanonissa, Raceway Park Toledossa, River Downs Cincinnatissa, Scioto Downs Columbusissa ja Thistledown North Randallissa. Ohio State Racing Commission valvoo ja säätelee laukka- ja kilpa-ajourheilutoimintaa Ohion alueella ja on sitoutunut suojelemaan, säilyttämään ja edistämään hevosurheilua ja sen lähialoja.
Ohio on ollut Yhdysvaltain suurin amerikanravurien kasvattaja, mutta putosi seitsemänneksi vuonna 2011. Kun rahapeliautomaattikasinot sallittiin hevosratojen yhteydessä, hevoskasvatus elpyi ja laajeni kaksinkertaiseksi. Amerikanravureiden kasvatuksella on merkittävä vaikutus Ohion maanviljelyyn. Delawaren kaupungissa järjestetään vuosittain Yhdysvaltain tärkein kolmivuotiaiden orien ja ruunien peitsauskilpailu Little Brown Jug.
Aiheesta muualla

Kuvia tai muita tiedostoja aiheesta Ohion urheilu Wikimedia Commonsissa
Cleveland Indianson (IHL) pelaaja vuonna 1929
Ohio Stadium
Peitsaajia Raceway Parkin radalla.
Niklas Persson

| Niklas Persson |
| --- | --- |

Henkilötiedot
Syntynyt: 26. maaliskuuta 1979 (ikä 45) Ösmo, Ruotsi
Kansalaisuus:   Ruotsi
Jääkiekkoilija
Lempinimi:  Pajen
Pelipaikka:  keskushyökkääjä
Maila:  vasen
Pituus:  188 cm
Paino:  93 kg
Seura
Seura:  Linköping HC
Sarja:  SHL
Tehtävä:  varatoimitusjohtaja
Pelaajaura
Pääsarjaura:  1997–2018
Seurat:  Leksands IF (SEL/Allsv.) Linköping HC (SEL/SHL) Neftehimik Nižnekamsk (KHL) TsSKA Moskova (KHL) Rapperswil-Jona Lakers (NLA) HC Davos (Spengler Cup)
Sam Niklas Persson (s. 26. maaliskuuta 1979 Ösmo, Ruotsi) on ruotsalainen entinen jääkiekkoilija ja maailmanmestari. Hän oli pelipaikaltaan oikea laitahyökkääjä, mutta Persson osasi pelata myös keskellä. Persson pelasi urallaan Elitserienissä/SHL:ssä yhteensä 610 runkosarjaottelua tehopistein 97+167=264 ja keräten 388 jäähyminuuttia sekä 64 playoff-ottelua tehopistein 14+20=34 ja keräten 36 jäähyminuuttia. Hän toimi joukkueensa kapteenina sekä Leksands IF:ssä kaudella 2005–2006 että Linköping HC:ssä vuosina 2015–2018. Persson pelasi myös neljä kautta KHL:ssä ja kaksi kautta Sveitsissä. Hän kuului myös Ruotsin vuoden 2013 maailmanmestarijoukkueeseen. Persson toimii nykyään Linköpingin SHL-joukkueen varatoimitusjohtajana.
Pelityyli

Elite Prospects -sivuston Erik K. Pirin mukaan Persson oli pelityyliltään puolustavana hyökkääjänä, joka teki kuitenkin kohtalaisen hyvin myös pisteitä, rakensi peliä ja hallitsi kiekkoa. Hänen muihin vahvuuksiinsa kuului työteliäisyys ja johtajuus.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Persson Channel One Cupissa vuonna 2010. |  Persson Channel One Cupissa vuonna 2010. |  Persson Channel One Cupissa vuonna 2010. |  |
Maa:   Ruotsi
Miesten jääkiekko
| MM-kilpailut  | MM-kilpailut  | MM-kilpailut  |  |
|  Kultaa | Tukholma 2013 | jääkiekko |  |
|  Hopeaa | Slovakia 2011 | jääkiekko |  |
|  Pronssia | Sveitsi 2009 | jääkiekko |  |
|  Pronssia | Saksa 2010 | jääkiekko |  |
| Alle 18-v. EM-kilpailut  | Alle 18-v. EM-kilpailut  | Alle 18-v. EM-kilpailut  |  |
|  Hopeaa | Tšekki 1997 | jääkiekko |  |
Persson edusti Ruotsia MM-kilpailuissa vuosina 2009, 2010, 2011, 2012 ja 2013. Vuoden 2013 turnaus päättyi maailmanmestaruuteen, vuoden 2011 turnaus hopeaan sekä vuosien 2009 ja 2010 turnaukset pronssiin. Hän toimi Ruotsin varakapteenina vuosina 2010 ja 2013 ja on toiminut myös joukkueen kapteenina Euro Hockey Tour -tasolla kausina 2011–2012 ja 2012–2013.
Persson pelasi myös alle 20-vuotiaiden MM-kilpailuissa vuosina 1998 ja 1999 sekä alle 18-vuotiaiden EM-kilpailuissa vuonna 1997, jolloin hän voitti hopeaa.
Muuta

Perssonin serkku Robert Nilsson pelaa Sveitsin NLA-liigaa ZSC Lionsissa. Hän on pelannut urallaan aiemmin myös 252 NHL-ottelua.
Suomirokkia 4

| Suomirokkia 4 Eri esittäjiä |
| --- | --- | --- |

Kokoelmalevyn tiedot
 Julkaistu: 1999
 Tyylilaji: Suomirock
 Levy-yhtiö: Poko Rekords
Suomirokkia-sarjan muut julkaisut
| Suomirokkia 3 1999 | Suomirokkia 4 1999 | Suomirokkia 5 2000 |
Suomirokkia 4 (24 rytinärockin klassikkoa) on samannimisen, Poko Rekordsin julkaiseman, kokoelmalevysarjan neljäs osa. Se julkaistiin vuonna 1999.
Albumi saavutti kultalevyn rajan vuonna 2000.
Kappaleet

Sleepy Sleepers: "Kuka mitä häh?"
Rock'n'Roll Band: "I'm Gonna Roll"
Apulanta: "Anna mulle piiskaa"
Popeda: "John Holmes"
Rauli Badding Somerjoki: "Fiilaten ja höyläten"
Hurriganes: "Get On"
Sielun Veljet: "Aina nälkä"
Problems?: "Katupoikien laulu"
Santa Lucia: "Miljoona ruusua"
The 69 Eyes: "Call Me"
Neljä Ruusua: "Juppihippipunkkari"
Eppu Normaali: "Science Fiction"
Juice Leskinen & Coitus Int.: "Heinolassa jyrää"
Tarharyhmä: "Beibini asuu Torniossa (mitä teen?)"
Tehosekoitin: "C'mon Baby Yeah"
Pelle Miljoona Oy: "Olen kaunis"
Juliet Jonesin Sydän: "Helppo elämä"
Hassisen Kone: "Pelkurit"
Kolmas Nainen: "Sähkökitara, hyvää tahtoa ja kavereita"
Hybrid Children: "Gangrene Lane"
Ne Luumäet: "Läski presidentiksi"
Rytke: "Tv-lupatarkastaja"
Ratsia: "Lontoon skidit"
Yö: "Särkynyt enkeli"
Suomirokkia 9

| Suomirokkia 9 Eri esittäjiä |
| --- | --- | --- |

Kokoelmalevyn tiedot
 Julkaistu: 2004
 Tyylilaji: Suomirock
 Levy-yhtiö: Poko Rekords
Suomirokkia-sarjan muut julkaisut
| Suomirokkia 8 2003 | Suomirokkia 9 2004 | Suomirokkia 10 2005 |
Suomirokkia 9 (36 suomirokin helmeä - Poppia ja jytää) on samannimisen, Poko Rekordsin julkaiseman, kokoelmalevysarjan yhdeksäs osa. Se julkaistiin vuonna 2004.
Albumi saavutti kultalevyn rajan julkaisuvuonnaan 2004.
Kappaleet

CD1:
Neljä Ruusua: "Elän vain kerran"
Irina: "Vastaukset"
Maija Vilkkumaa: "Mun elämä"
Nightwish: "Nemo"
The Rasmus: "Days"
Protoni: "Petollinen"
Nylon Beat: "Psykedeliaa"
Maybee: "Teen mitä vaan"
The Crash: "Lauren Caught My Eye"
Creamstar: "Honey"
Nerdee: "Cold"
Tehosekoitin: "Valonkantaja"
51 Koodia: "Kauas"
Liekki: "Pienokainen"
Ville Leinonen: "Suudelmitar"
Happoradio: "Pois kalliosta"
Zen Café: "Mies jonka ympäriltä tuolit viedään"
Yö: "Lannistumaton"
CD2:
Timo Rautiainen & Trio Niskalaukaus: "Hyvä ihminen"
Kotiteollisuus: "Helvetistä itään"
Popeda: "Ei lasten käsiin"
Apulanta: "Jumala"
Peer Günt: "I Don't Wanna Be a Rock'n'Roll Star"
Zero Nine: "Bangin on Drums"
Hurriganes: "Oowee-oohla"
The Flaming Sideburns: "Save Rock'n'Roll"
Bitch Alert: "Late Night Lullaby"
Daisy: "Someones's Got It In For Me"
Ismo Alanko Säätiö: "Julkinen eläin"
CMX: "Palvelemaan konetta"
Rautakello: "Muisto"
The 69 Eyes: "Crashing High"
Suburban Tribe: "Silent Rain"
Technicolour: "Endless Night"
Sadetanssi: "Kuvasi kaltainen"
Negative: "Still Alive"
Suomirokkia II

| Suomirokkia II Eri esittäjiä |
| --- | --- | --- |

Kokoelmalevyn tiedot
 Julkaistu: 1998
 Tyylilaji: Suomirock
 Levy-yhtiö: Poko Rekords
Suomirokkia-sarjan muut julkaisut
| Suomirokkia 1998 | Suomirokkia II 1998 | Suomirokkia 3 1999 |
Suomirokkia II (20 syksyistä suomirockin klassikkoa) on samannimisen, Poko Rekordsin julkaiseman, kokoelmalevysarjan toinen osa. Se julkaistiin ensimmäisen osan tavoin vuonna 1998.
Albumi saavutti kultalevyn rajan vuonna 1999.
Kappaleet

Juice Leskinen: "Syksyn sävel" – 3.30
Ismo Alangon radio: "Lokaa ja kuita" – 3.37
Tuomari Nurmio: "Valo yössä twist" – 1.42
Costi: "Marraskuun poika" – 3.11
Dingo: "Kunnian kentät" – 5.39
Pate Mustajärvi: "Jukeboxin luona" – 3.54
Pelle Miljoona Oy: "Juokse villi lapsi" – 4.32
Eppu Normaali: "Lensin matalalla 2" – 4.04
Leevi and the Leavings: "Mitä kuuluu, Marja-Leena?" – 3.42
Don Huonot & Costi: "Kissaihmiset" – 4.43
Toni: "Haaveilen" – 3.49
Mistakes: "Pidä huolta" – 2.49
Juliet Jonesin Sydän: "Kantri" – 3.01
Yö: "Yötä vastaanottamaan" – 3.30
J. Karjalainen ja Mustat lasit: "Merenneitoni ja minä" – 4.36
Laiskat Auringossa: "Pölyä" – 4.05
Popeda: "Sukset (vaikeata tämä hiihtäminen)" – 3.22
Rauli Badding Somerjoki: "Paratiisi" – 2.38
Limonadi Elohopea: "Vaahteran lehti" – 3.57
Aknestik: "Yölaulu" – 2.44
Stabbing Westward

| Stabbing Westward |
| --- | --- |
 Stabbing Westward suosionsa huipulla. Kuvassa vasemmalta oikealle: Christopher Hall, Walter Flakus, Mark Eliopulos, Andy Kubizewski ja Jim Sellers.
Tiedot
Toiminnassa:  1985–2002, 2016–
Tyylilaji:  industrial rock, alternative rock
Kotipaikka:  Yhdysvallat
Laulukieli:  englanti
Jäsenet:  Christopher Hall, laulu   Walter Flakus, Koskettimet, taustalaulu   Bobby Amaro, rummut   Carlton Bost, basso  
Levy-yhtiö:  Columbia Records / Koch Records / Sony Records  
Infobox OKNimi-testi OK: 
Stabbing Westward on industrial rock / industrial metal -yhtye. Chistopher Hall ja Walter Flakus perustivat Stabbing Westwardin Macombissa (Illinois) vuonna 1985. Yhtye julkaisi ensilevyn Ungod vuonna 1994. Se ehti julkaista vielä levyt Wither Blister Burn & Peel (1996), Darkest Days (1998) ja Stabbing Westward (2001) ennen kuin lopetti toiminnan helmikuussa 2002.
Stabbing Westward palasi yhteen vuonna 2016, kun yhtyeen perustamisesta oli kulunut 30 vuotta. Vuonna 2022 julkaistiin yhtyeen levy Chasing Ghosts. Sitä edeltävä levy ilmestyi vuonna 2001, eli välissä ehti kulua 21 vuotta. Alkuperäisjäsenet Hall ja Flakus soittavat yhtyeessä edelleen.
Musiikkityyli ja vaikutteet

Stabbing Westward lasketaan industrial-tyyliseksi yhtyeeksi. Yhtyeen musiikkia on kuvattu myös nimillä industrial metal, alternative metal, alt rock, nu metal, hard rock ja industrial pop. Stabbing Westwardia on usein verrattu yhtyeeseen Nine Inch Nails, mutta AllMusicin Alan Escherin mukaan yhtye on "enemmän velkaa brittiläisille synthpop-bändi Depeche Modelle jos millekään". Christopher Hallin laulua on kuitenkin verrattu Nine Inch Nailsin laulaja Trent Reznoriin. Escher kuvailee yhtyeen esikoisalbumia Ungod nimityksellä "lo-fi aggro-synth assault", eli jokseenkin "kotikutoinen agraarisyntikka-isku". Stabbing Westwardin toisen studiolevyn Wither Blister Burn & Peel (1996) myötä tyyli muuttui hyvin kitaravetoiseksi. Yhtyeen nimeä kantava neljäs levy vuodelta 2001 taas on vähemmän raskas ja nojaa melodioihin aikaisempia levytyksiä enemmän.
Stabbing Westwardin vaikutteisiin lukeutuvat muun muassa Ministry, Revolting Cocks, Nine Inch Nails, Depeche Mode, Soundgarden, The Cure, Bauhaus, The Sisters of Mercy, Joy Division ja Pearl Jam.